Krajem travnja 2016. godine u evidenciji Hrvatskoga zavoda za zapošljavanje registrirana je 254.591 nezaposlena osoba. U odnosu na ožujak 2016. broj nezaposlenih smanjio se za 7,9 % ili 21.815 osoba, a u usporedbi s travnjem 2015. godine broj nezaposlenih manji je za 14,3 % ili 42.497 osoba.

Prema podacima Hrvatskog zavoda za mirovinsko osiguranje u travnju 2016. godine u Međimurskoj županiji koristeći se pokazateljima prema mjestu prebivališta u Međimurju, bila je registrirano (promatrano kao zaposlene osobe) 40.595 aktivnih osiguranika. Koristeći se navedenim podacima, stopa registrirane nezaposlenosti prema administrativnim izvorima u travnju 2016. godine bila je 10,5%.

Sadržaj se nastavlja...

Krajem travnja u evidenciji HZZ - Područnog ureda Čakovec je bilo 4.749 nezaposlenih osoba, što je smanjenje broja nezaposlenih u odnosu na travanj 2015. godine (15,6%) i ožujak 2016. godine (5,8%) kada je bez posla bilo 4.479 Međimuraca. - To je najniža brojka od 1995. kada je došlo do ustroja Područnog ureda Čakovec. Tada je na burzi bilo nešto malo manje od 5 tisuća osoba - kazala nam je Marina Kodba, predstojnica Ureda Zavoda za zapošljavanje - PU Čakovec.

Tijekom travnja u evidenciju nezaposlenih novoprijavljeno je 425 osoba, a broj ulazaka smanjen je u odnosu na prethodni mjesec (4,9%) i travanj prethodne godine (1,2%).Ukupno je tijekom travnja iz evidencije nezaposlenih izašlo 716 osoba, što je povećanje za 5,9% u odnosu na prethodni mjesec, odnosno smanjenje za 19,2% naspram travnju 2015. godine. Zbog zaposlenja evidenciju je napustilo 566 osoba.